जेवर – गांव गोपालगढ़ में रहने वाली युवती ने एक युवक पर घर में घुसकर दुष्कर्म करने का आरोप लगाया है। युवती के पिता ने आरोपी के खिलाफ रिपोर्ट दर्ज कराई है। पुलिस आरोपी की तलाश कर रही है।जानकारी के मुताबिक, युवती का परिवार किसी काम से गांव में ही गया था। वह घर में अकेली थी। युवती को अकेला देख गांव का एक युवक घर की दीवार कूद अंदर पहुंच गया। आरोप है कि उसने डरा-धमकाकर युवती के साथ दुष्कर्म किया। युवती का शोर सुनकर परिवार के लोग घर की ओर दौड़े। आरोपी उन्हें आता देखकर युवती को जान से मारने की धमकी देकर भाग गया। इसी दौरान युवती बेहोश हो गई। होश में आने पर उसने अपने परिवार को आपबीती सुनाई। इसके बाद पीड़ित परिवार ने पुलिस में शिकायत दर्ज कराई। एसओ राजपाल तोमर ने बताया कि युवती को मेडिकल जांच के लिए भेज दिया गया है। आरोपी फरार है। उसे जल्द गिरफ्तार कर लिया जाएगा